b"\n_START_ARTICLE_\nLes Gallardes (Sant Mart\xc3\xad de Tous)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt arquitect\xc3\xb2nic que est\xc3\xa0 format per m\xc3\xa9s d'una estructura; la m\xc3\xa9s antiga, del segle X-XI, \xc3\xa9s de planta quadrada i volum c\xc3\xbabic i fou un habitatge fortificat del qual, exteriorment, es poden apreciar l\xc3\xadnies d'espitlleres. A l'interior conserva arcades de pedra de mig punt com a l'entrada adovellada. Les parets exteriors s\xc3\xb3n constru\xc3\xafdes amb carreus de pedra ben treballada.\n_START_SECTION_\nHist\xc3\xb2ria\n_START_PARAGRAPH_\n\xc3\x89s dels segles X-XI. Era una casa fortificada. L'any 1817 va haver-hi reformes i es va afegir un balc\xc3\xb3 que va tapar la part superior de la porta adovellada de mig punt."